Rezumatul Studiului 8 - Cartea Geneza şi facerea lumii (I)

1. **Provenienţă divină sau întâmplare**
	* Biblia răspunde la întrebările de bază ale omului încă din primele pagini. Nu suntem aici din întâmplare, ci am fost creaţi de Dumnezeu cu un scop.
	* De asemenea Biblia ne spune despre pre-existenţa lui Dumnezeu şi despre intervenţia Lui personală în crearea noastră. Trinitatea (un singur Dumnezeu manifestat în trei Persoane) ne-a făcut: „Să facem om” (Gen 1:26; vezi Gen. 1:1 şi Col. 1:6).
2. **Zile întocmai sau perioade lungi**
	* Pentru a putea face Biblia compatibilă cu teoria evoluţiei, unele persoane au interpretat cuvântul „zi” metaforic ca reprezentând lungi perioade de timp.
	* Faptul că acele zile sunt divizate în seri şi dimineţi evidenţiază ideea că acele zile sunt perioade de 24 de ore.
	* Nu este menţionat faptul că ar exista vreun interval între aceste zile, astfel că ele formează o săptămână continuă (ziua a doua, ziua a treia…). Aceasta este temelia poruncii Sabatului (Exod 20:8-11).
3. **Sabat sau duminică**
	* Conceptul de săptămână în Creaţia din Geneza a suferit schimbări majore în zilele noastre.
	* Cu toate acestea, Isus S-a proclamat „Domn şi al Sabatului” (Mat. 12:8). El S-a odihnit în Sabat; de asemenea El l-a sfinţit şi ne-a învăţat şi pe noi să ne odihnim cum El o face (Exod 20:8-11).
	* Ultimul mesaj care va fi adus acestei lumi implică proclamarea Sabatului ca o reamintire a creaţiei lui Dumnezeu (Apoc. 14:7).
4. **Mariaj sau alte legături**
	* Bărbatul şi femeia au fost creaţi diferiţi dar complementari. Ei formează o unitate familială împreună.
	* Dumnezeu este o fiinţă plurală astfel că El a dorit ca oamenii să se perpetueze prin uniunea intimă dintre un bărbat şi o femeie.
	* Copii sunt fructul acelei relaţii astfel că li se cere să-şi cinstească părinţii (Exod 20:12). În poruncă, atât mama cât şi tatăl sunt menţionaţi în loc să fie folosit cuvântul „părinţi”, clarificând astfel că este valid un singur fel de uniune.
5. **Păcat şi moarte sau evoluţie şi supravieţuire**
	* Biblia lasă clar faptul că moartea a intrat în această lume drept consecinţă a păcatului lui Adam şi al Evei (Rom. 5:12).
	* De asemenea explică şi că singurul mod în care moartea poate fi biruită şi viaţa veşnică dobândită este prin Răscumpărarea pe care Isus a făcut-o posibilă prin moartea şi învierea Lui (Ioan 6:40).
	* Contrar, teoria evoluţiei precizează că oamenii au fost „creaţi” prin multiple cicluri de luptă pentru supravieţuire şi moarte. În acest caz, moartea este inerentă vieţii.
	* Acceptând această teorie, chiar şi atunci când considerăm că Dumnezeu a intervenit în acest proces, înseamnă că noi considerăm că un Răscumpărător nu mai este necesar, deoarece moartea nu mai este o consecinţă a păcatului.
	* Biblia ne descoperă planul de salvare al lui Dumnezeu şi ne oferă promisiunea vieţii veşnice în Hristos.